Source: http://docplayer.fi/1648558-Kouluttajan-opas-koulopas.html
Timestamp: 2017-08-19 15:39:09+00:00
Document Index: 14357630

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KOULUTTAJAN OPAS (KOULOPAS) - PDF
KOULUTTAJAN OPAS (KOULOPAS)
Download "KOULUTTAJAN OPAS (KOULOPAS)"
1 Kouluttajan opas 2007 KOULOPAS 2007 Kouluttajan opas 2007 (KOULOPAS 2007)
2 1 KOULUTTAJAN OPAS (KOULOPAS) 2007
3 2 Pääesikunta/Koulutusosasto Käsikirjoitus: Pekka Halonen, Antti-Tuomas Pulkka, Hannu Kärkkäinen ja Mikko Saarelainen Taitto: Heidi Paananen/TKKK Kansi: Jaana Saurén-Lauronen/TKKK Kuvat: Jaana Saurén-Lauronen/TKKK Ohjesääntönumero 801 ISBN ISBN SAP Edita Prima Oy Helsinki 2006
6 Sisällysluettelo 5 JOHDANTO SOTIL TILASK ASKOUL OULUTUKSEN UTUKSEN TARK ARKOITUS OITUS SOTIL TILASK ASKOUL OULUTUKSEN UTUKSEN TAVOIT OITTEET TEET SOTIL TILAAN TOIMINT OIMINTAKYKY JA JOUKON ON SUORITUSKYKY KOULUTUKSEN UTUKSEN VAA AATIMUKSET KOULUTUST UTUSTAVOIT OITTEIDEN TEIDEN ASETTAMINEN AMINEN KOUL OULUTUKSEN UTUKSEN PER ERUSTEET USTEET OPPIMINEN SOTILASKOULUTUKSESSA Oppiminen ja muistaminen Oppiminen ja motivaatio Oppimistavat ja oppimisvaikeudet Taitojen oppiminen Oppimisympäristö oppimisen tukena KOULUT UTTAJAN ROOLI Kouluttajan ominaisuudet Koulutus- ja opetustyö KOULUTET UTETTAVAN AN ROOLI OPETUSMENETELMÄT SOTIL TILASK ASKOUL OULUTUKSESSA UTUKSESSA OPETUSMENETELMÄT LUOKKAOPETUS RYHMÄTYÖSKENTEL YÖSKENTELYMENETELMÄT YMENETELMÄT OHJATTU TU ITSEOP SEOPISKEL ISKELU Itseopiskelun taidot HARJOITUKSET Eläytymismenetelmät Case-harjoitukset Taitojen opettaminen KOUL OULUTUST UTUSTAP APAHTUMA AHTUMAT KOULUTUST UTUSTAP APAHTUMIEN AHTUMIEN JAKO HAVAINNOLLIST AINNOLLISTAMINEN AMINEN Havainnollistaminen luokkaopetuksessa Havainnollistaminen harjoituksissa Opetusmateriaalit... 61
7 6 4.3 HARJOITUKSEN SUUNNITTEL TELU JA VALMISTEL ALMISTELU Harjoituksen suunnittelu Kirjallisen harjoitussuunnitelman laatiminen Koulutuskortin laatiminen Opetusmuodot ARVIOINTI JA PAL ALAUTE Arviointi Arvioinnin suunnittelu Kokeiden laatiminen Palautteen antaminen YLEISIÄ OHJEITA HARJOITUKSEN TOTEUT TEUTTAMISEST AMISESTA Aloitusvaihe Toimintavaihe Palaute- ja huoltovaihe Koulutustapahtumien arviointi ERILAISTEN KOUL OULUTUST UTUSTAP APAHTUMIEN AHTUMIEN SUUNNITTELU Oppitunti Yleissotilaallinen koulutus Sulkeisjärjestysharjoitus Asekäsittelyharjoitus Ampumakoulutus Taistelukoulutus Simulaattorien käyttö koulutuksessa Taisteluampumakoulutus Käskynanto-, suunnittelu- ja kehysharjoitukset FYYSISEN YSISEN KOUL OULUTUKSEN UTUKSEN HARJOITUKSET TAISTELIJAN FYYSISEN SUORITUSKYKY FYYSINEN KOULUTUS LIIKUNTAK AKOUL OULUTUS UTUS LIIKUNTAK AKOUL OULUT UTTAJA FYYSISEN YSISEN KOUL OULUTUKSEN UTUKSEN TOTEUT TEUTTAMISEN PERIAA ERIAATTEIT TEITA PAL ALVEL VELUSTUR USTURVALLISUUS MIKSI PAL ALVEL VELUSTUR USTURVALLISUUST ALLISUUSTYÖTÄ TEHDÄÄN? MITÄ PAL ALVEL VELUSTUR USTURVALLISUUST ALLISUUSTOIMINT OIMINTA ON? PALVEL VELUSTUR USTURVALLISUUDEN VASTUU- ORGANISAA GANISAATIO TIOT T JA TEHTÄVÄT
8 7 6.4 HENKILÖSTÖN OSAAMINEN Palkattu henkilöstö Asevelvolliset PALVEL VELUSTUR USTURVALLISUUST ALLISUUSTYÖ JOUKKO-OSAST O-OSASTOSSA OSSA LÄHTEET LIITTEET
9 8 KUVAT, KUVIOT, TAULUKOT JA LIITTEET Kuva 1. Kouluttamasi joukko koostuu yksilöistä Kuva 2. Sotilaskoulutuksen tavoitteena on sodan ajan joukko Kuva 3. Koulutuksen tavoitteena on ajattelukykykyinen sotilas Kuva 4. Koulutettavilla on ennakkokäsityksiä sotilaskoulutuksesta Kuva 5. Jokainen koulutettava oppii eri tavalla Kuva 6. Palautetilaisuus on tärkeä ja monitasoinen tapahtuma Kuva 7. Kouluttajan on hallittava erilaisia oppimisympäristöjä Kuva 8. Haavoittuneista huolehtiminen vaikuttaa koko joukon taistelukykyyn Kuva 9. Oppimisympäristö muodostuu monista eri tekijöistä Kuva 10. Toiminnan jälkeinen yhteinen pohdinta syventää oppimista Kuva 11. Toimintakykyiset yksilöt muodostavat yhdessä toimivan joukon Kuva 12. Yhdessä toimiminen edistää oppimista ja yhteishenkeä Kuva 13. Luovan oppimisen teesit Kuva Opetusmuodot Kuva 19. Luokkaopetus on osa sotilaskoulutusta Kuva 20. Sulkeisjärjestys on hyvin täsmällistä toimintaa Kuva 21. Asekäsittely on sotilaan perustaito Kuva 22. Ampujan on ymmärrettävä mitä tekee: osuma ratkaisee Kuva 23. Ampumataidon saavuttaminen alkaa ampumaradalla Kuva 24. Koulutusta voidaan havainnollistaa monin keinoin: tärkeintä on oppiminen Kuva 25. Simulaattoreita on useisiin käyttötarkoituksiin Kuva 26. Taisteluammunta on toimintaa ja ajattelua: ymmärtäminen on oleellista Kuva 27. Suunnittelun tulee perustua todellisuuteen: nuolen kärki etenee taistelukentällä Kuva 28 ja 28B. Näinkö? Vai näin?...146
10 9 Kuva 29. Taistelutauko Kuva 30. Liikunta tuottaa mielihyvää Kuva 31. Taistelija taisteluammunnassa Kuva 32. Työturvallisuuslaki Kuva 33. Varomääräyskirjaset Kuva 34. Esimiehenä olet vastuussa Kuva 35. Osaaminen on turvallisuutta Kuvio 1. Muistiin painettujen asioiden säilyminen ylioppimistilanteessa Kuvio 2. Taitojen oppimisen vaiheita Kuvio 3. Koulutustapahtumien suunnittelun eteneminen on jatkuvaa Kuvio 4. Tavoitteiden ja palautteen suhde Kuvio 5. Taistelukoulutuksessa yhdistyvät sotilaan eri taidot Kuvio 6. Kestävyysharjoittelu Kuvio 7. Liikuntaharjoitus Taulukko 1. Puolustusvoimien tavoitetaksonomia Taulukko 2. Vaihtoehtoisia koemenettelyjä Taulukko 3. Oikein toteutetun ja väärin toteutetun palautteen eroja Taulukko 4. Maksimaalinen hapenottokyky Liite 1. Harjoitussuunnitelmaesimerkki Liite 2. Koulutuskorttiesimerkki...173
11 10 JOHDANTO Kouluttajan opas on tarkoitettu kaikille sotilaskouluttajan tehtävissä toimiville ja niihin harjaantuville. Opas on tarkoitettu käytettäväksi palkatun henkilökunnan ja reserviläisten koulutuksessa sekä varusmiesten johtaja- ja kouluttajakoulutuksessa. Oppaan tarkoitus on antaa perusteita sotilaskoulutukseen liittyvien koulutustapahtumien ja harjoitusten suunnitteluun sekä toteutukseen. Opas tukee palkatun henkilökunnan, varusmiesten sekä reserviläisten koulutustaidon kehittymistä yhteiskunnan ja sodankäynnin muuttuvien vaatimusten mukaisesti. Oppaan tavoite on yhtenäistää puolustusvoimissa käytettäviä opetus- ja harjoitusmenetelmiä sekä niihin liittyviä käsitteitä. Kouluttajan oppaan keskeisimpiä käsitteitä on koulutustapahtuma. Esimerkiksi taistelu- tai ampumaharjoitus on koulutustapahtuma ja tietyt laajemmat kokonaisuudet, kuten varusmiesten peruskoulutuskausi, koostuvat useista johdonmukaisesti toisiinsa liittyvistä koulutustapahtumista. Tässä oppaassa ohjataan yhdistämään koulutustapahtumista saatua kokemuksellista tietoa sekä ajanmukaisia teorioita oppimisesta ja opettamisesta. Kaikkia yksittäisiä koulutustapahtumia tai tilanteita ei luonnollisestikaan voida käsitellä, vaan opas keskittyy yleisiin periaatteisiin ja koulutuksen keskeisimpiin kysymyksiin. Kouluttajatehtävissä toimivien on osattava soveltaa tässä oppaassa esitettyjä periaatteita koulutusaiheen, tilanteen, olosuhteiden, oppimistavoitteen, kouluttajan kokemuksen sekä joukon koulutustason mukaan. Mitä paremmin kouluttaja hallitsee koulutustoimintaan liittyvät periaatteet ja perusratkaisut, sitä paremmin hän kykenee soveltamaan niitä käytännössä. Monet arvokkaimmista ja hyödyllisimmistä opetusmenetelmistä sekä kouluttajan taidoista opitaan vain käytännössä itse tekemällä. Kokeneet kouluttajat ovat oppineet erilaisia koulutustapahtumien toteuttamista edistäviä käytännön tietoja ja taitoja. Kokeneille kouluttajille opas tarjoaa mahdollisuuden arvioida kriittisesti omia ajattelumallejaan sekä opetus- ja toimintatapojaan. Aloitteleville kouluttajille opas antaa mahdollisuuden kehittää omaa ammattitaitoaan sekä syventää omaa tietämystään koulutustapahtumista. Sotilaskouluttaja on oman alansa kasvatuksen ja opetuksen asiantuntija. Sotilaskouluttajan koulutustaito on nähtävä jatkuvasti kehittymistä vaativina henkilökohtaisina valmiuksina, jotka ilmenevät kouluttajan arvoina, asenteina sekä tietoina ja taitoina. Sotilaskouluttajan keskeisin tehtävä on suunnitella, toteuttaa, johtaa sekä arvioida ja kehittää koulutustapahtumia. Perimmiltään kaikki koulutustapahtumat on ymmärrettävä kouluttajan ja koulutettavien tavoitteelliseksi vuorovaikutukseksi. Kouluttajan opas koostuu johdannosta sekä kuuden luvun muodostamasta kokonaisuudesta. Ensimmäinen luku Sotilaskoulutuksen tarkoitus käsittelee yleisellä tasolla sotilas-
12 koulutukselle asetettuja tavoitteita ja vaatimuksia. Kouluttajan on sisäistettävä näiden tavoitteiden ja vaatimusten merkitys jokaisessa koulutustapahtumassa. Toinen luku Kou- lutuksen perusteet käsittelee koulutustapahtumiin, kouluttajan toimintaan sekä oppimiseen liittyviä keskeisimpiä ilmiöitä. Kolmannessa luvussa Opetusmenetelmät sotilas- koulutuksessa kuvataan yleisimpiä sotilaskoulutuksessa käytettäviä opetusmenetelmiä ja niiden käyttöperiaatteita. Neljäs luku Koulutustapahtumat on oppaan painopiste. Tässä luvussa luodaan yhtenäinen suunnittelu- ja toimintamalli käytettäväksi sotilaskoulutuksen koulutustapahtumissa. Viidennessä Fyysisen koulutuksen harjoitukset -luvussa käsitellään keskeisimpiä fyysiseen- ja liikuntakoulutukseen liittyviä periaatteita. Kuudes luku Palv alvelustur elusturvallisuus käsittelee asevelvollisten sekä palkatun henkilöstön koulutuksen tärkeimpiä palvelusturvallisuuteen liittyviä tekijöitä. Kouluttajan opas on tarkoitettu käytettäväksi varusmies- ja reserviläiskoulutuksessa sellaisenaan sekä palkatun henkilökunnan koulutuksessa yhdessä muiden sotilaspedagogiikan teosten kanssa. 11
13 12 1 SOTILASKOULUTUKSEN TARKOITUS Tässä luvussa käsitellään yleisellä tasolla sotilaskoulutukselle asetettuja tavoitteita ja vaatimuksia. Kouluttajan on sisäistettävä näiden tavoitteiden ja vaatimusten merkitys jokaisessa koulutustapahtumassa. 1.1 SOTILASKOULUTUKSEN TAVOITTEET Sotilaskoulutus on osa puolustusvoimien lakisääteisiä tehtäviä. Sotilaskoulutuksen tavoite on opettaa ja harjaannuttaa yksilöä sekä joukkoa kriisien tai sodan varalle. Sotilaskoulutuksella kehitetää yksilön fyysistä, henkistä, sosiaalista ja eettistä toimintakykyä. Sotilaskoulutuksen päämäärä on varmistaa yksilön ja joukon tarvitsema osaaminen sodassa ja eriasteisissa kriiseissä. Sodan perusolemuksen, taistelun kuvan sekä kriisinhallinnan erilaisten vaatimusten ymmärtäminen on tämän takia erittäin tärkeää. Sotilaskoulutus on tavoitteellista vaikuttamista koulutettavien asenteisiin sekä tietoihin ja taitoihin. Sotilaskoulutus on organisoitua ja ajalliselta kestoltaan etukäteen määrättyä koulutettavien oppimisen ohjaamista. Koulutuksessa korostuvat kouluttajan ja koulutettavien välinen vuorovaikutus sekä koulutettavan halu oppia motivaatio. Koulutuksella vaikutetaan koulutettavaan kokonaisvaltaisesti, koska siihen liittyy läheisesti kasvatus. Kuva 1. Kouluttamasi joukko koostuu yksilöistä.
14 Sotilaskasvatuksella tarkoitetaan yksilöön kohdistuvaa inhimillistä toiminnallista kokonaisuutta, jonka pohjalle koulutettavien oppiminen rakentuu. Sotilaskasvatus on koulutettavien henkisen kasvun sekä kehityksen tukemista ja ohjaamista syvällisellä tasolla. Tarkoitus on kehittää koulutettavien maanpuolustustahtoa, motivaatiota, vastuuntuntoa, moraalia ja etiikkaa, yhteistoiminnallisuutta ja sosiaalisuutta sekä itseluottamusta. Sotilaskoulutuksen tulee antaa perusteita koulutettavien kasvamiselle vastuuntuntoisiksi kansalaisiksi. Koulutuksen on mahdollistettava tiedollisten, taidollisten sekä henkisten valmiuksien kehittäminen yksilötasolla. Koulutuksen lopputulos on taitavista ja toimintakykyistä yksilöistä muodostuva suorituskykyinen sodan ajan joukko. 13 Kuva 2. Sotilaskoulutuksen tavoitteena on sodan ajan joukko. Varusmiespalveluksen jälkeen johtajien tulee kyetä kouluttamaan itse oma joukkonsa. Tämän takia osa koulutuksesta tulee järjestää siten, että varusmiesjohtajat suunnittelevat ja toteuttavat opetuksen sekä harjoitukset oman kouluttajan ohjeistuksen mukaisesti. Tämä on johtaja- ja kouluttajakoulutuksen keskeinen päämäärä. 1.2 SOTILAAN TOIMINTAKYKY JA JOUKON SUORITUSKYKY Sotilaan toimintakyky Sotilaan toimintakyky on oppimisen ja kokemusten myötä kehittyvä hyvin yksilöllinen toimintavalmiuksien kokonaisuus. Toimintakyky on yksilön kokonaisvaltaista fyysistä, psyykkistä, sosiaalista ja eettistä valmiutta toimia tilanteenmukaisesti sekä luovasti ja vastuullisesti erilaisissa tilanteissa. Yksilön tulee toimia tilanteen mukaisesti erilaisissa tehtä-
15 14 vissä ja ympäristöissä, joille ovat ominaisia muuttuvuus, epävarmuus, ristiriitaisuudet ja yllätyksellisyys. Toimintakyky tähtää inhimillisten valmiuksien kehittämiseen. Ihmisten merkitys ja inhimilliset valmiudet eivät ole viime vuosina sodankäynnissä vähentyneet, vaikka niiden merkitys ja esiintymismuodot ovat osin muuttuneet. Toimintakyky kehittyy tietojen ja taitojen suunnitelmallisen opettamisen sekä asenteiden, perinteiden ja käyttäytymisnormien kasvattamisen avulla. Sotilaskoulutus luo pohjan yksilölliselle toimintakyvylle ja sen kehittymiselle. Koulutuksen avulla tuetaan yksilöiden toimintakykyyn liittyvien osatekijöiden kehittymistä, koska ilman sitä yksittäiset sotilaat ja joukot eivät pysty tehokkaasti toteuttamaan vaadittavia tehtäviä. Toimintakyky tähtää siihen, että sotilas pystyy yksin ja joukon jäsenenä toimimaan taistelukentän olosuhteissa määrätietoisesti, oma-aloitteellisesti ja tietoisena tilannekuvasta käsketyn tehtävän mukaisesti. Sotilaan toimintakyvyn kannalta keskeinen tekijä on tietojen ja taitojen soveltamiskyky muuttuvissa toimintaympäristöissä sekä tilanteissa. Johtajien toimintakyvyltä nykyaikainen taistelukenttä edellyttää itsenäisyyttä, oma-aloitteisuutta, vastuuntuntoa, oikeudenmukaisuutta, valmiuksia omaan ajatteluun sekä kykyä tehdä eettisesti kestäviä päätöksiä. Joukon suorituskyky Toimintakyvyn käsite liittyy läheisesti suorituskyvyn käsitteeseen, koska koulutuksen tavoite on saada yksilöt toimimaan suorituskykyisen sodan ajan joukon osana. Suorituskyky on lähinnä joukon ominaisuus, jossa yksilöiden toimintakyky on yhdistynyt joukon suorituskyvyksi. Suorituskykyisen joukon on kyettävä toimimaan tehokkaasti sodan ajan muuttuvissa olosuhteissa. Suorituskyky ja joukon tehokkuus konkretisoituvat joukon kyvyssä täyttää sille suunnitellut tai käsketyt tehtävät. Sotilaskoulutuksen lähtökohta on, että koulutuksen sisältö vastaa mahdollisimman aidosti sodan ajan joukkojen käyttöperiaatteita. Joukkojen käyttöperiaatteet muodostuvat kokonaisuudesta, joka koostuu taistelun kuvasta, joukon kokoonpanosta, kalustosta ja varustuksesta sekä sodan ajan ensimmäisestä suunnitellusta tehtävästä. Kouluttajan on ymmärrettävä, että kaikki hänen koulutustoimintaansa liittyvät ratkaisut vaikuttavat suorituskykyisen ja taistelukelpoisen joukon muodostumiseen.
16 KOULUTUKSEN VAATIMUKSET Asevelvollisten koulutuksen keskeisimmät tavoitteet on ilmaistu suoritusvaatimuksissa. Ne määrittävät koulutukselle tavoitteet, jotka sodan ajan joukkojen sekä johtajien ja taistelijoiden tulee koulutuksen jälkeen kyetä saavuttamaan. Sotilaskoulutusta ohjataan lisäksi pysyväisasiakirjoilla (PAK), jotka sisältävät eri koulutuskausien koulutussuunnitelmat. Koulutussuunnitelmat määrittävät koulutuksen päämäärän, tavoitteen, sisällön ja ajankäytön. Koulutusta ohjataan lisäksi ohjesäännöillä, oppailla, käsikirjoilla ja koulutusohjeilla, jotka määrittelevät koulutustapahtumille ja koulutuksen sisällöille tiettyjä periaatteita. Taistelukentällä tarvittavat valmiudet ovat asevelvollisten koulutuksen tärkein lähtökohta. Nämä valmiudet luovat pohjan koulutustavoitteille sekä vaatimukset yksittäisen yksilön toimintakyvylle ja joukkojen suorituskyvylle. Sotilaskoulutus ei saa tuottaa massamaisia suorittajia, vaan monitaitoisia, ajattelukykyisiä ja vastuullisia sotilaita. Taistelukenttä edellyttää sotilaan toimintakyvyltä seuraavia vaatimuksia, jotka on otettava huomioon kaikessa koulutuksessa: aseiden ja asejärjestelmien käytön hallinta taistelutekniikan yksityiskohtainen hallinta tilannetietoisuus, tilanteenmukaisuus ja kyky tehdä omia johtopäätöksiä käskyjen ja määräysten noudattaminen sekä sotilaallisen kurin ymmärtäminen itseluottamus ja oma-aloitteisuus riittävä fyysinen kunto kyky toimia jäsenenä ryhmässä ja joukossa kyky hallita stressi-, pelko- ja taistelureaktioita kyky jatkuvaan oppimiseen sekä luovuuteen ja tilanteenmukaisuuteen kyky oman toimintakyvyn hallintaan, analysointiin ja kehittämiseen vastuuntunto omista varusteista sekä joukon kalustosta ja materiaalista. Kouluttajan ymmärrettävä, mitä edellä kuvattujen vaatimusten täyttäminen edellyttää koulutukselta ja erityisesti, miten se ilmenee yksilön ja joukon koulutuksessa sekä yksittäisissä koulutustapahtumissa. Koulutettavan joukon puolustushaara, aselaji ja koulutushaara vaikuttavat siihen, miten edelläkuvatut vaatimukset painottuvat koulutuksessa.
17 16 Kuva 3. Koulutuksen tavoitteena on ajattelukykykyinen sotilas. 1.4 KOULUTUSTAVOITTEIDEN ASETTAMINEN Tavoitteiden määrittely on oppimisen ja oppimisprosessin lähtökohta. Yksinkertaistettuna asetettu tavoite kuvaa lähinnä tulosta, johon oppimisella tulisi päästä. Tavoite luo pohjan opetuksen sisällölle, opetusmateriaalin käytölle sekä opetusmenetelmien valinnalle. Koulutustapahtumien tavoite on määriteltävä mahdollisimman selkeästi ja yksityiskohtaisesti. Tavoitteiden tulee kertoa tarkasti myös se, miksi jokin asia tehdään, niin kuin se tehdään. Jos tavoitteet eivät ole riittävän tarkasti selvillä, oppimistulosten arviointi saattaa olla sekä kouluttajan että koulutettavien kannalta vaikeaa. Mieti mitä koulutettavien on osattava koulutustapahtuman jälkeen. Kouluttajan on otettava tavoitteita määriteltäessä huomioitava seuraavia tekijöitä: mitä koulutettavien on osattava koulutustapahtuman jälkeen missä olosuhteissa ja tilanteissa asia tai suoritus on tunnettava, osattava tai hallittava mitä nopeuden, tarkkuuden tai virheettömyyden kriteerejä arvioinnissa käytetään onko mahdollista, että kouluttaja ja koulutettavat ymmärtävät tavoitteen eri tavalla
18 onko tavoite saavutettavissa, kun huomioidaan yksilön sekä joukon aikaisemmat tiedot ja taidot sekä käytettävissä oleva aika tietävätkö koulutettavat tarkasti, mitä heiltä odotetaan tai vaaditaan? Tav avoitteiden asettelu Tavoitteen asettelussa käytetään yleensä tavoitetaksonomiaa. Sen tarkoitus on jäsentää osaamistasoja ymmärrettävään järjestykseen. Tavoitetaksonomian avulla pyritään yhtenäistämään tavoitteenasetteluun liittyviä osaamistasoja. Taulukossa 1 on esitetty sotilaskoulutuksessa käytettävä tavoitetaksonomia. 17 TAVOITETASOT TUNTEE OSAA HALLITSEE Yksilö tai joukko tunnistaa asian sekä kykenee tekemään yksinkertaisia tietoja ja taitoja vaativan suorituksen. Yksilö tai joukko kykenee tekemään kokonaissuorituksen, johon vaaditaan tietojen ja taitojen yhdistämistä. Taulukko 1. Puolustusvoimien tavoitetaksonomia. Yksilö tai joukko kykenee soveltamaan ja yhdistelemään opittuja tietoja ja taitoja ympäristön muuttuvien vaatimusten mukaisesti. Kuvatussa tavoitetaksonomiassa on kaksi ulottuvuutta: koulutustapahtumaan liittyvien tietojen, taitojen ja asenteiden oppiminen yksilön ja joukon tavoitteita kuvaavat vaatimukset. Kouluttajien ja koulutettavien on tiedettävä, mitä asetetut tavoitteet tarkoittavat koulutuksessa ja yksitäisissä koulutustapahtumissa. Tavoitteiden määrittäminen ainoastaan tavoitetaksonomian mukaisesti ei kuitenkaan riitä yksilöidyn opetustavoitteen ilmaisemiseen koulutettaville ja joukolle. Koulutettavien on aina ymmärrettävä, mikä on koulutustapahtuman tavoite. Koulutustapahtumien tavoitteet on ilmaistava niin selkeästi ja maanläheisesti, että jokainen koulutettava ymmärtää, mitä tässä harjoituksessa pyritään oppimaan. Kouluttajien on pyrittävä kertomaan tai näyttämään koulutettaville käytännön esimerkein, mitä tavoitteet yksilön tai joukon osalta juuri tässä harjoituksessa tarkoittavat. Tarkoitus on, että koulutettaville syntyy mielikuva tavoiteltavasta suorituksesta.
19 18 2 KOULUTUKSEN PERUSTEET Tässä luvussa käsitellään koulutustapahtumiin, kouluttajan toimintaan sekä oppimiseen liittyviä keskeisimpiä ilmiöitä ja niiden vuorovaikutusta. 2.1 OPPIMINEN SOTILASKOULUTUKSESSA Oppiminen on laaja ja monimuotoinen käsite. Yksinkertaisesti ilmaistuna oppimisella tarkoitetaan suhteellisen pysyviä, kokemukseen perustuvia muutoksia koulutettavan tiedoissa, taidoissa ja valmiuksissa sekä niiden yhdessä aikaansaamissa toiminnassa. Oppiminen lisää koulutettavan mukautumiskykyä vaihtelevissa tilanteissa ja mahdollistaa ympäristön muutosten ennakoinnin sekä erilaisten ilmiöiden hallinnan. Keskeistä on, mitä koulutettava oppii, ei kouluttaminen eikä sen näyttävyys. Oppiminen on prosessi, jossa kokemus muuttuu tiedoiksi, taidoiksi ja asenteiksi. Oppijan aikaisemmat tiedot, motivaatio, persoonalliset kyvyt, tarkkaavaisuuden suuntaaminen, oppimisstrategiat sekä kouluttajan toiminta, opetusmenetelmän valinta ja oppimistulosten arviointi sekä mittaaminen vaikuttavat oppimiseen. Nykyisen käsityksen mukaan oppimisen liittyy seuraavia periaatteita: uuden oppimisessa koulutettavan aikaisemmat tiedot ja taidot ovat tärkeitä oppiminen pohjautuu koulutettavan omaan aktiivisen toimintaan yksittäisten asioiden oppimista edistää kokonaisuuksien ymmärtäminen oppimiseen liittyviä asioita ymmärretään ja tulkitaan monilla eri tavoilla arvioinnin ja mittaamisen tulee olla monipuolista ja tukea tavoitetta sekä oppimista taitojen oppiminen vaatii suunnitelmallista ja pitkäaikaista harjoittelua ongelmakeskeisyys korostuu erityisesti aikuisten oppimisessa kouluttajan ja koulutettavan vuorovaikutuksella on tärkeä merkitys oppimisessa opittujen tietojen ja taitojen siirtäminen ja soveltaminen eri tilanteisiin on tärkeää. Sotilaskouluttajan on ymmärrettävä oppimiseen ja oppimisprosessiin vaikuttavia tekijöitä. Näistä ovat keskeisimmät koulutustapahtumiin liittyvät tavoitteet, opetusmenetelmät, opetusmateriaali, oppimisympäristö, arviointi ja mittaaminen, vuorovaikutus, motivaatio ja oppimisilmapiiri, koulutettavien aikaisemmat tiedot ja taidot sekä olosuhteet.
20 Oppimisen monitahoisuus korostuu sotilaskoulutuksessa. Sodan aikana sotilaiden tulee kyetä toimimaan käskyjen, opittujen tietojen sekä taitojen mukaisesti ja vaistonvaraisesti. Sotilaskoulutuksessa korostuu myös taitojen ja erilaisten toimintatapojen oppiminen sekä erityisesti niiden soveltaminen käytäntöön. Koulutettavien omaa ajattelua ja itseohjautuvuutta tukevat valmiudet ovat myös tärkeitä. Oppimiselle on ominaista, että opittu tietomäärä ei kasva siihen käytetyn ajan kanssa. Motivaatio, vireystila, oppimisympäristö, lepo, ravinto, opetusmenetelmät ja -materiaali sekä kouluttajan toiminta vaikuttavat opiskelutehokkuuteen ja oppimisen edistymiseen. Oppiminen saattaa joskus näyttää ja tuntua hankalalta, vaikka oppimisympäristö olisi kunnossa. Tämä saattaa johtua luonnollisista oppimistasanteista. Oppimista ei tällöin tapahdu tasaisesti yhtä paljon päivästä toiseen. Uuden oppimisen aloittaminen on kaikille alussa hankalaa. Koulutukseen, oppimiseen ja oppimisympäristöön liittyy monia erityispiirteitä, jotka johtuvat sotilaskoulutuksen tavoitteista ja toimintaympäristöstä. Koulutettavien kuormitusta lisää, että sotilasorganisaatio on palvelukseen astuvalle nuorelle melko tuntematon. Koulutettavilla ei ole välttämättä aikaisempaa kosketusta asepalveluksen aikana opetettaviin asioihin. Varsinkin alkuvaiheessa koulutettavien toimintaan vaikuttavat sotilaskoulutuksesta muodostuneet ennakkokäsitykset. Osalla koulutettavista saattaa olla vääristyneitä mielikuvia puolustusvoimien sotilaskoulutuksesta. 19 Kuva 4. Koulutettavilla on ennakkokäsityksiä sotilaskoulutuksesta.
21 20 Vaikka oppiminen on aina yksilöllistä, puolustusvoimien toiminnalle on ominaista, että oppiminen tapahtuu pitkälti tietyn ryhmän tai joukon osana. Tämän takia vuorovaikutus, yhteistoiminnallinen oppiminen ja pienryhmätoiminta painottuvat oppimisessa. Vertaistuella, esimerkiksi taistelijaparilla ja ryhmällä, on monessa oppimistapahtumassa tärkeä merkitys. Yhtenäisen joukon kouluttamisen lähtökohdat ovat puolustusvoimissa haasteelliset. Koulutettavien kokemustausta ja opiskeluhistoria poikkeavat toisistaan, ja myös heidän oppimistyylinsä ja -tottumuksensa, asenteensa, odotuksensa ja uskomuksensa oppimisesta ovat erilaisia. Sotilaskoulutukselle on ominaista, että opetus ei perustu koulutettavan omiin tarpeisiin. Koulutettavien aikaisemmat tiedot ja taidot opetettavista asioista parantavat kouluttajan toimintaedellytyksiä, koska ne ovat sotilaalliselta lähtötasolta melko samanlaiset. Kuva 5. Jokainen koulutettava oppii eri tavalla.
22 Oppiminen ja muistaminen Oppimiseen liittyy läheisesti muistamisen ilmiö. Sillä tarkoitetaan mieleen painamista ja säilyttämistä sekä aikaisempien kokemusten mieleen palauttamista. Muisti jakautuu 1 5 sekunnin pituiseen sensoriseen muistiin, noin minuutin mittaiseen työmuistiin, muutaman tunnin mittaiseen väliaikaiseen muistiin sekä eliniän aikaiseen pitkäkestoiseen muistiin. Pitkäkestoisen muistin vahvistaminen on tärkeää sotilaskoulutuksessa. Parhaiten muistamme asiat, jotka voimme yhdistää aikaisemmin oppimaamme. Koulutustapahtumien sisältö ja rytmitys, harjoitus- ja toistokertojen määrä, koulutettavien aktiivisuus, vireystila ja motivaatio sekä kouluttajien käyttämät opetusmenetelmät vaikuttavat muistissa säilymiseen. Muistiaineksesta unohtuu ensimmäisinä päivinä eniten, sen jälkeen unohtamisen määrä vähenee. OPITTU ASIA UUDEN OPPIMINEN KERTAUS KERTAUS AIKA Kuvio 1. Muistiin painettujen asioiden säilyminen ylioppimistilanteessa. Kertaaminen vähentää unohtamisen vaikutusta. Asioiden riittävällä kertaamisella ja toistokoulutuksella saavutetaan ylioppimista. Ylioppimisen johdosta asiat muistetaan huomattavasti paremmin. Tiedot ja taidot säilyvät ylioppimisen ansiosta muistissa pitkiä aikoja. Ylioppiminen liittyy sotilaskoulutuksessa erityisesti automaatiota vaativien perustaitojen oppimiseen. Jokaisen kertaamisen yhteydessä tulisi oppimisen mielekkyyden kannalta täydentää jo opittua asiaa. Kertaaminen vahvistaa muistamista ja oppimista.
23 22 Muistamisen ja erityisesti oppimisen edistämiseksi kouluttajan on otettava huomioon koulutustapahtumissa seuraavia asioita: koulutettava muistaa parhaiten asiat, jotka voi yhdistää aikaisempaan opittuun muistiin painaminen vaatii aikaa väsymys ja heikko ravinnon saaminen vaikuttavat ehkäisevästi muistamiseen koulutettava muistaa tärkeäksi katsomansa asiat paremmin kuin muut asiat jos muistettavaan asiaan liittyy positiivista kannustusta, muistikuva vahvistuu koulutettavan tarkkaavaisuus voi kohdistua vain yhteen asiaan kerrallaan koulutustapahtumien rytmitys, joustavuus sekä tauot edistävät muistamista yliopittua tietoa tai taitoa ei unohda koskaan kokonaan. Väärän suorituksen poisoppiminen on hankalampaa kuin uuden oppiminen. Sotilasorganisaatioon sopeutuminen vie palveluksen alkuvaiheessa suuren osan koulutettavien voimavaroista Oppiminen ja motivaatio Motivaatio on tiettyyn tilanteeseen liittyvä, koulutettavan käyttäytymistä virittävien ja ohjaavien motiivien aikaansaama tila, jossa koulutettava toimii jonkin päämäärän saavuttamiseksi. Jos koulutettava kokee toiminnan mielekkääksi, hän on valmis ponnistelemaan tavoitteen saavuttamiseksi. Motivaation merkitys joukon toimintaan on tärkeä, koska yhdenkin koulutettavan heikko motivaatio voi vaikuttaa koko joukon motivaatioon ja oppimistavoitteiden saavuttamiseen. Motivaatio on oppimisen perusedellytys. Motivaatio jaetaan ulkoiseen ja sisäiseen motivaatioon. Koulutettavan tavoitteenasettelusta riippuu, onko koulutustapahtuma sisäisesti tai ulkoisesti motivoiva. Ulkoinen motivaatio pyrkii saamaan ulkoisia palkkioita toiminnoista ja suorituksista. Ulkoinen motivaatio tarkoittaa, että koulutettava toimii ainoastaan kouluttajan vaatimuksesta tai pakosta. Onnistuneet suoritukset ja menestyksen kokeminen vahvistavat motivaatiota, mutta epäonnistumiset ja negatiivinen palaute yleensä heikentävät sitä.
24 23 Ulkoiseen motivaatioon liittyvät tunnuspiirteet: koulutettavan oppimistavoitteet määräytyvät ulkopuolelta koulutettava näkee oppimisen omien kykyjensä ja suoritusten arviointina koulutettava opiskelee ulkoisen palkkion toivossa tai rangaistuksen pelossa kouluttajan kannustus ja tunnustus ovat motivaation ainoa lähde koulutettava kokee virheet epäonnistumisina. Oppimisessa on tärkeää saavuttaa sisäisen motivaation tunne. Sisäisen motivaatio saa alkunsa suoritettavasta tehtävästä, ja siihen liittyy luontainen halu suoriutua tehtävästä mahdollisimman hyvin. Sisäiseen motivaatioon liittyvät tunnuspiirteet: koulutettava pitää uuden tiedon ja taidon oppimista tavoiteltavana asiana koulutettava kokee itse oppimisprosessin palkitsevaksi ja tyydyttäväksi koulutettava kykenee määrittelemään tavoitteet oppimiselleen ja hyväksyy ne koulutettavan oma halu ottaa vastuuta omasta oppimisesta koulutettavan sitoutuminen tavoitteiden ja päämäärien saavuttamiseen. Sotilaskoulutuksessa ohjaus, motivointi ja kannustus ovat tärkeitä, koska aiheet, opetusmenetelmät sekä oppimisympäristö ovat koulutettaville uusia. Kouluttajan tulisi pyrkiä siihen, että koulutustapahtumat tukisivat mahdollisimman paljon koulutettavan sisäistä motivaatiota. Koulutettavien motivaatiota voidaan edistää avoimella vuorovaikutuksella, aktivoivilla opetusmenetelmillä, ongelmakeskeisyydellä, asiallisuudella ja joustavuudella sekä olosuhteiden huomioonottamisella. Hyvä oppimismotivaatio ja -ilmapiiri syntyy pitkälti kouluttajan oman toiminnan tuloksena. Kouluttaja voi vaikuttaa koulutettavien motivaatioon monilla eri toimenpiteillä, jotka edistävät oppimistavoitteiden saavuttamista. Hyvän oppimisilmapiirin syntymisen perusedellytys on perusyksikön henkilöstön avoin ja hyvä yhteishenki. Koulutettavien motivaatiota lisääviä tekijöitä ja toimenpiteitä: kouluttajien asenne, kiinnostus ja esimerkki avoin ja vuorovaikutuksellinen suhde koulutettavaan joukon koulutustason ja kokemustaustan huomioonottamisella selkeiden ja saavutettavissa olevien tavoitteiden asettaminen tavoitteiden realistisuus ja saavutettavuus sekä riittävän tarkka ohjeistus oppimista tukevan oppimisympäristön ja ilmapiirin rakentaminen koulutettavien rohkaiseminen ja kannustaminen joustava aikataulu ja riittävät sekä oikea-aikaiset tauot oppimisen ja koulutuksen kytkeminen aikaisempaan opittuun
Maanpuolustuskorkeakoulu - Sotatieteellisen tutkimuksen ja opetuksen suunnannäyttäjä KOULUTUSKULTTUURIN JA KOULUTTAJAN ROOLIN MUUTTUMINEN SOTILASKOULUTUKSESSA Koulutuspäällikkö EVL, KT Pekka Halonen 10.12.2014